b'\n_START_ARTICLE_\nErik Ness\n_START_SECTION_\nLiv og virke\n_START_PARAGRAPH_\nNess er utdannet l\xc3\xa6rer fra Sagene l\xc3\xa6rerskole og jobbet som l\xc3\xa6rer 1972-1974. Etter \xc3\xa5 ha f\xc3\xa5tt kontakt med ml-bevegelsen i 1972 selvproletariserte han seg og jobbet som platearbeider p\xc3\xa5 Kaldnes og Framnes 1974-1989. Fra 1991 har han jobbet som milj\xc3\xb8arbeider i Boligtjenesten for funksjonshemmede.\n_START_SECTION_\nPolitiker\n_START_PARAGRAPH_\nNess var partisekret\xc3\xa6r i Arbeidernes Kommunistparti 1989-1991. Han satt flere perioder i partiets sentralstyre. Siden 1991 har han v\xc3\xa6rt redakt\xc3\xb8r for partiets teoretiske tidsskrift R\xc3\xb8de Fane, senere R\xc3\xb8dt! (2007-2017) og deretter Gnist fram til 2016. Per 2019 er han leder redakt\xc3\xb8r for Forlaget R\xc3\xb8dt!._NEWLINE_Han var R\xc3\xb8d Valgallianses f\xc3\xb8rstekandidat i Larvik ved kommunevalget i 2003, men kom ikke inn. _NEWLINE_Etter stiftelsen av partiet R\xc3\xb8dt i 2007 har Ness deltatt i partiets arbeid lokalt i hjembyen Larvik og p\xc3\xa5 fylkesniv\xc3\xa5 i Vestfold.'